cyanic-selkie/wikianc huggingface dataset:
Ρόμπερτ Κέννεντυ
Βιογραφία
Γόνος αριστοκρατικής οικογένειας της Βοστώνης, ήταν το έβδομο από τα εννέα παιδιά του πολυεκατομμυριούχου πρώην πρεσβευτή των Η.Π.Α. στη Μεγάλη Βρετανία Τζόζεφ Πάτρικ Κένεντι και της Ρόουζ Φιτζέραλντ. Με άριστες νομικές σπουδές στα φημισμένα πανεπιστήμια του Χάρβαρντ και της Βιρτζίνια, ασχολήθηκε με την πολιτική βοηθώντας τον αδελφό του, Τζον Φιτζέραλντ Κέννεντυ, στον προεκλογικό του αγώνα ως γερουσιαστή. Το 1961 έγινε υπουργός Δικαιοσύνης ενώ παράλληλα ήταν σύμβουλος του προέδρου αδελφού του. Η θητεία του στο υπουργείο Δικαιοσύνης και η διαμάχη του με τον ρατσιστή κυβερνήτη της Αλαμπάμα, Τζορτζ Ουάλας, τον ανέδειξαν σε μαχητικό υπέρμαχο των δικαιωμάτων των μαύρων και των φτωχών, ενώ η αντιπολεμική στάση του στο θέμα του Βιετνάμ τον έκανε ιδιαίτερα αγαπητό στους κόλπους των φοιτητών και της φιλελεύθερης διανόησης. Το 1964 εξελέγη γερουσιαστής Νέας Υόρκης και στη συνέχεια εκδήλωσε την πρόθεσή του να διεκδικήσει το προεδρικό αξίωμα.
Υποψήφιος πρόεδρος
Τους πρώτους μήνες του 1968, το Δημοκρατικό Κόμμα (ΗΠΑ) διχαζόταν ανάμεσα στην υπό τον πρόεδρο Λίντον Τζόνσον δεξιά πτέρυγα και στο φιλελεύθερο στρατόπεδο του γερουσιαστή Γιουτζίν Μακάρθι, φλογερού πολέμιου της πολιτικής Τζόνσον στο Βιετνάμ, που συγκέντρωνε την υποστήριξη των πιο αριστερών στοιχείων του κόμματος, της νεολαίας και της διανόησης. Μέχρι τις αρχές Μαρτίου, σχεδόν όλοι οι πολιτικοί παρατηρητές προέβλεπαν επικράτηση του Τζόνσον στο συνέδριο των Δημοκρατικών, στα τέλη Αυγούστου.
Το κλίμα άλλαξε στις αρχές Μαρτίου, μετά τις απροσδόκητα καλές επιδόσεις του Μακάρθι σε προκριματικές εκλογές και κυρίως μετά τη νίκη του στο Νιου Τζέρσεϊ, που έπεισε πολλούς ότι "ο Τζόνσον δεν τραβάει" και ότι το αντιπολεμικό λαϊκό ρεύμα ήταν πολύ πιο ορμητικό απ' ό,τι υπολόγιζαν τα κομματικά επιτελεία. Ευαίσθητος δέκτης των μηνυμάτων του εκλογικού σώματος ο Ρόμπερτ Κέννεντυ (είχε διαπρέψει ως επικεφαλής της νικηφόρας προεκλογικής εκστρατείας του αδελφού του το 1960), πήρε τη μεγάλη απόφαση: Στις 16 Μαρτίου ανακοίνωσε την πρόθεσή του να διεκδικήσει το προεδρικό χρίσμα, καταδικάζοντας την "καταστροφική, διχαστική πολιτική του προέδρου Τζόνσον στο Βιετνάμ" και καλώντας τον γερουσιαστή Μακάρθι σε "κοινό μέτωπο για την Αλλαγή", παρόλο που μέχρι τότε δήλωνε κατηγορηματικά ότι δεν θα διεκδικούσε την προεδρία.
"Ως μέλος της κυβέρνησης και της Γερουσίας έχω δεν την ασυγχώρητη και άγρια στέρηση που κάνει τα παιδιά να λιμοκτονούν στον Μισισιπή, τους μαύρους πολίτες να εξεγείρονται στα γκέτο του Γουότς, τους νεαρούς Ινδιάνους να αυτοκτονούν στις περιοχές τους και περήφανες οικογένειες να μαραζώνουν, μέσα στην ανεργία, στο Ανατολικό Κεντάκι. (...) Σας καλώ να αγωνιστούμε όλοι μαζί για μια νέα Αμερική, που θα έχει σημαία της την ελπίδα κι όχι την απόγνωση, τη συμφιλίωση και όχι το αυξανόμενο ρίσκο ενός νέου παγκοσμίου πολέμου".
Στις 31 Μαρτίου ο Λίντον Τζόνσον αιφνιδίασε τους πάντες ανακοινώνοντας, εκτός χειρογράφου, κατά τη διάρκεια ραδιοτηλεοπτικού μηνύματος, ότι αποσύρεται από την προεδρική κούρσα. Στο εξής, η δεξιά πτέρυγα του Δημοκρατικού Κόμματος συσπειρώθηκε γύρω από τον αντιπρόεδρο των Η.Π.Α. Χούμπερτ Χάμφρεϊ, εκλεκτό του κομματικού γραφειοκρατικού μηχανισμού. Για να υπερκεράσει τις τοπικές επιτροπές του Δημοκρατικού κόμματος, ο Ρόμπερτ Κέννεντυ έριξε το σύνθημα της λαϊκής συμμετοχής, εγκαινιάζοντας έναν νέο, για τα δεδομένα των Η.Π.Α., τύπο προεκλογικής εκστρατείας: όργωσε όλη τη χώρα προκαλώντας ένα κύμα μαζικών, λαϊκών συγκεντρώσεων που έπαιρναν συχνά χαρακτήρα διαδήλωσης. Τρένα σταματούσαν και σφύριζαν για να χαιρετίσουν το ανοιχτό αυτοκίνητο που μετέφερε τον Κέννεντυ, μαύροι εργάτες και λευκοί φοιτητές έτρεχαν να τον φιλήσουν και να του σφίξουν το χέρι, μαθήτριες του Γυμνασίου τσίριζαν σε έξαλλη κατάσταση και του ζητούσαν αυτόγραφα στο αεροδρόμιο, σαν να πρόκειται για αστέρα της ροκ ή του Χόλυγουντ. Απέναντι σε έναν πιο αριστερό, αλλά και πιο στεγνό, εσωστρεφή, διανοούμενο Μακάρθι, ο Ρόμπερτ Κέννεντυ, ο "Μπόμπι", πολύ πιο προσιτός, προβαλλόταν σαν η ελπίδα του απλού ανθρώπου.
Οι πρώτες προκριματικές εκλογές του Δημοκρατικού κόμματος έδειξαν ότι είχε μεγάλες πιθανότητες, καθώς κέρδισε θριαμβευτικά στην Ιντιάνα, τη Νεμπράσκα, ακόμα και μέσα στη γενέτειρα του Χάμφρεϊ, τη Νότια Ντακότα. Έτσι, όλοι περίμεναν με κομμένη την ανάσα τις αποφασιστικές εκλογές της Καλιφόρνιας, για να ξεκαθαρίσει οριστικά η κατάσταση στο στρατόπεδο των Δημοκρατικών.
Δολοφονία
Το βράδυ της Τρίτης, 4 Ιουνίου, όλα είχαν κριθεί: ο Ρόμπερτ Κέννεντυ ήταν ο θριαμβευτής των εκλογών, ο αδιαφιλονίκητος εκλεκτός των Δημοκρατικών για τον Λευκό Οίκο. Χιλιάδες ενθουσιώδεις οπαδοί του κατέκλυσαν το ξενοδοχείο Αμπάσαντορ, στο Λος Άντζελες, και ξέσπασαν σε ξέφρενους πανηγυρισμούς. Γύρω στα μεσάνυχτα, ο Κέννεντυ ανέβηκε στην εξέδρα της μεγάλης αίθουσας χορού για έναν σύντομο ευχαριστήριο λόγο προς τους εκλογείς του, με τη σύζυγό του Έθελ και με τέσσερα από τα δέκα παιδιά του στο πλευρό του. Όταν τελείωσε, το ρολόι του έδειχνε 12.15 μετά τα μεσάνυχτα. Είχε αργήσει για την προγραμματισμένη συνέντευξη Τύπου, σε μία διπλανή αίθουσα. Κατέβηκε από το βήμα και, για να κόψει δρόμο, πέρασε από ένα διάδρομο, δίπλα από τις κουζίνες, περιστοιχιζόμενος από συνεργάτες, δημοσιογράφους και συγγενείς. Κάποια στιγμή κοντοστάθηκε αναζητώντας την Έθελ που είχε μείνει πίσω. Εκείνη τη στιγμή ένα χέρι σηκώθηκε στα δεξιά του και αμέσως μετά ακούστηκαν οκτώ πυροβολισμοί.
Ακολούθησε απερίγραπτο πανδαιμόνιο. Μία γυναίκα φώναξε "Όχι, Θεέ μου, όχι πάλι τα ίδια". Ο γνωστός ποδοσφαιριστής Ρούζβελτ Γκράιερ, σωματοφύλακας του υποψήφιου προέδρου, έπεσε πάνω στον μικροκαμωμένο μελαψό με το μικρό περίστροφο και τον αφόπλισε ενώ αυτός κραύγαζε: "Αφήστε με να σας εξηγήσω, το έκανα για την πατρίδα μου". Στο μεταξύ, ο Ρόμπερτ Κέννεντυ ήταν στο πάτωμα, μέσα σε μια λίμνη αίματος, με πρόσωπο κατάλευκο, μάτια ανοιχτά και χείλη που τρεμόπαιζαν. Κάποιος του έδωσε να κρατήσει ένα ροζάριο και η Έθελ ωρυόταν: "Φέρτε γιατρό, για όνομα του Θεού, κάντε χώρο, αφήστε τον να αναπνεύσει!".
Στο νοσοκομείο του "Καλού Σαμαρείτη", όπου μεταφέρθηκε, επί 3 ώρες και 45 λεπτά οι καλύτεροι νευροχειρουργοί έδωσαν άνιση μάχη. Ήταν Πέμπτη 6 Ιουνίου, 1.44 τα χαράματα όταν ο Ρόμπερτ Φράνσις Κέννεντυ απεβίωσε.
Η επίσημη εκδοχή για τη δολοφονία του Κέννεντυ, που δόθηκε κάπως βιαστικά από τον υπουργό Δικαιοσύνης, είναι ότι ο δράστης, ο 24χρονος Παλαιστίνιος Σιρχάν Βισχάρα Σιρχάν, κινήθηκε μόνος του, χωρίς να υπάρχει ευρύτερη συνωμοσία, με κίνητρο τη φιλοϊσραηλινή στάση του Κέννεντυ στο Μεσανατολικό.
Προσωπική ζωή
Ο Ρόμπερτ Κέννεντυ ήταν παντρεμένος με την Έθελ Σκέικελ και είχε 11 παιδιά (το τελευταίο γεννήθηκε έξι μήνες μετά τη δολοφονία του Ρόμπερτ).
Έργα
Δεκατρείς Μέρες: Η κρίση των πυραύλων της Κούβας (Εκδόσεις Λιναίος, Αθήνα 2019, ISBN 978-618-80512-3-2)
Εξωτερικοί σύνδεσμοι
Κατηγορία:Πολιτικοί των ΗΠΑ Ρομπερτ Κατηγορία:Γενικοί Εισαγγελείς των Ηνωμένων Πολιτειών Κατηγορία:Ιρλανδοαμερικανοί
Γιουβαρλάκια
Τα γιουβαρλάκια επίσης γουρβαλάκια ή γουβαρλάκια (τουρκικά yuvarlak, ή yuvarlak köfte), είναι φαγητό υιοθετημένο της ελληνικής και κυπριακής κουζίνας από τις οθωμανικές επιρροές.
Ετυμολογία
Το όνομα σημαίνει στρογγυλός στα τουρκικά, περιγράφοντας μια πηχτή σούπα με αυγολέμονο.
Μαγειρική
Γίνεται με μίγμα κιμά, συνήθως με ρύζι ή πλιγούρι, κρεμμύδι, μαϊντανό, λάδι, αλάτι και πιπέρι. Το μίγμα χωρίζεται σε σφαιρίδια σαν κεφτέδες, τα οποία τοποθετούνται στην κατσαρόλα προσεκτικά και στο τέλος τοποθετείται από πάνω ένα πιάτο αναποδογυρισμένο για να μην σπάσουν και διαλυθούν τα στρογγυλά σφαιρίδια, ρίχνουμε πάντα κρύο νερό μέχρι να σκεπαστεί το καπάκι-πιάτο που σκεπάζει τα γιουβαρλάκια, το νερό είναι κρύο στην αρχή για να βοηθήσει να σφίξει το μίγμα και να μην σπάσουν τα σφαιρίδια, τα αφήνουμε να σιγοβράζουν σε χαμηλή φωτιά για να μη διαλυθούν, (περίπου για 45 λεπτά της ώρας). Τέλος, περιχύνονται με αυγολέμονο το οποίο προκαλεί πήξη των ζωμών του κρέατος και δίνει χαρακτηριστική όξινη γεύση. Σε κάποιες περιπτώσεις ρίχνουμε και δύο κουταλάκια του γλυκού κορν φλάουερ διαλυμένα σε δύο δάκτυλα νερό μέσα στο αυγολέμονο, αυτό βοηθάει περισσότερο στο χύλωμα και δεν αφήνει το αυγό να κόψει, γιατί το άμυλο που έχει το κορν φλάουερ δεσμεύει και προστατεύει την αλβουμίνη (την πρωτεΐνη του αυγού). Για να μη κόψει το αυγολέμονο πρέπει να αραιώνεται σταδιακά με ζωμό μέτριας θερμοκρασίας, και ανακινείται μαζί με το φαγητό στην κατσαρόλα. Σερβίρεται καυτό με μαϊντανό, ή ξαναζεσταμένο και τρώγεται χειμώνα και καλοκαίρι. Συνοδεύεται από ψωμί, το οποίο βουτάμε στο πιάτο.
Σημειώσεις
<references group="σημ." />
Πηγές
Κατηγορία:ελληνική κουζίνα Κατηγορία:κυπριακή κουζίνα Κατηγορία:τουρκική κουζίνα Κατηγορία:Τουρκικές λέξεις και φράσεις
Λεύκιος Κορνήλιος Σκιπίων Ασιατικός (ύπατος το 83 π.Χ.)
Ο Λεύκιος Κορνήλιος Σκιπίων Ασιατικός, λατιν.: Lucius Cornelius Scipio Asiaticus, αποκαλούμενος και Σκιπίων Ασιαγενής, Scipio Asiagenes, (άκμασε το 82 π.Χ.) ήταν γιός τού Λ. Κ. Σκιπίωνα Α., εγγονός τού Λ. Κ. Σκιπίωνα Α. ταμία το 167, και δισεγγονός τού Λεύκιου Κορνήλιου Σκιπίωνα Ασιατικού υπάτου το 190 π.Χ. νικητή της μάχης της Μαγνησίας (189 π.Χ.).
Βιογραφία
Ο Σκιπίων Ασιατικός, γνωστός και ως Σκιπίων Ασιαγενής, ήταν συνύπατος με τον Γάιο Νορβανό το 83 π.Χ.
Αυτός ο Σκιπίωνας αναφέρεται για πρώτη φορά το 100 π.Χ., όταν σήκωσε τα όπλα μαζί με τα άλλα μέλη της Συγκλήτου εναντίον τού Λεύκιου Απούλειου Σατουρνίνου. Στον Κοινωνικό Πόλεμο στάθμευσε με τον Λεύκιο Ακίλιο στην πόλη Aισερνία, και διέφυγε ντυμένος σκλάβος όταν πλησίασε ο Βέττιος Σκάτων. Ανήκε στο κόμμα τού Γ. Μάριου και τού Γ. Π. Κάρβωνα κατά τον εμφύλιο πόλεμο τού Σύλλα. Το 83 π.Χ. διορίστηκε ύπατος με τον Γάιο Νορβάνο. Αυτό το έτος ο Λεύκιος Κορνήλιος Σύλλας επέστρεψε στην Ιταλική Χερσόνησο και προχώρησε εναντίον των υπάτων. Νίκησε τον Νορβάνο στην Ιταλία, και έπεισε τα στρατεύματα του Σκιπίωνα να εγκαταλείψουν τον στρατηγό τους.
Συνελήφθη αιχμάλωτος στο στρατόπεδό του μαζί με τον γιο του Λεύκιο, αλλά απολύθηκε από τον Σύλλα χωρίς να τραυματιστεί. Περιλήφθηκε, ωστόσο, στην προγραφή το επόμενο έτος, το 82 π.Χ., οπότε κατέφυγε στη Μασσίλια, όπου πέρασε το υπόλοιπο της ζωής του. Η κόρη του ήταν παντρεμένη με τον Πόπλιο Σέστιο. Ο Κικέρων μιλά ευνοϊκά για τις ρητορικές δυνάμεις τού Σκιπίωνα Ασιατικού.
Βιβλιογραφικές αναφορές
ΚΑτηγορία:Ρωμαίοι πολιτικοί
Τουρκικό Πρωτάθλημα Κλειστού Στίβου
Ιστορία
Το πρωτάθλημα διοργανώθηκε για πρώτη φορά το 2012 στην Κωνσταντινούπολη, ύστερα από την κατασκευή του Ατακόι Αθλέτικς Αρίνα που φιλοξένησε το Παγκόσμιο Πρωτάθλημα Κλειστού Στίβου.
Αγωνίσματα
Τα ακόλουθα αγωνίσματα του στίβου που παρουσιάζονται στα εθνικά πρωταθλήματα.
Εξωτερικοί σύνδεσμοι
Κατηγορία:Τουρκικά Πρωταθλήματα Στίβου Κατηγορία:Διοργανώσεις στίβου στην Τουρκία
Έγκλημα στην Καμπότζη
Το έγκλημα στην Καμπότζη είναι παρόν σε διάφορες μορφές στην Καμπότζη και περιλαμβανει μεταξύ άλλων τις δολοφονίες, την διαφθορά, το εμπόριο ναρκωτικών, τις ληστείες και την πορνεία.
Δολοφονίες
Το 2017, η Καμπότζη είχε ποσοστό ανθρωποκτονίων 2,4 ανά 100.000 κατοίκους.
Ληστείες
Το μικρό έγκλημα είναι πολύ συχνό, κυρίως σε τουριστικές περιοχές. Αυτό περιλαμβάνει κλοπές πορτοφολιών αρπαγές τσαντών. Οι δράστες συνήθως πλήττονται από τη φτώχεια, και ως αποτέλεσμα οδηγούνται στο να κλέψουν ξένους θεωρώντας ότι τα θύματα φέρνουν μαζί τους ένα σημαντικό χρηματικό ποσό και άλλα πολύτιμα αντικείμενα. Λόγω της εύκολης προσβασιμότητας των όπλων, συμβαίνει επίσης να υπάρχουν και ένοπλες ληστείες.
Διαφθορά
Το ποσοστό διαφθοράς στην Καμπότζη είναι υψηλό και μια πηγή συνεχίζει να περιγράφει την κατάσταση ως «τίποτα λιγότερο από άσεμνο». Η διαφθορά θεωρείται μεγάλη δαπάνη για την κυβέρνηση της Καμπότζης. Η αστυνομική δύναμη της Καμπότζης είναι γνωστό ότι χρησιμοποιεί ακατάλληλα μέσα βίας σε ορισμένες περιπτώσεις. Η κατάχρηση αγριότητας έχει προκαλέσει ανησυχίες από το Παρατηρητήριο Ανθρωπίνων Δικαιωμάτων (Human Rights Watch).
Πορνεία
Η πορνεία είναι αντίθετη με τους νόμους στην Καμπότζη, αλλά εξακολουθεί να υπάρχει και να αυξάνεται. Ο Le Thi Quy, καθηγητής από το Κέντρο Ερευνών Γυναικών, πήρε συνέντευξη από μερικές γυναίκες το 1993 σχετικά με την πορνεία και τα τρία τέταρτα των ερωτηθέντων διαπιστώθηκε ότι ήταν ιερόδουλες ως κανόνας και επάγγελμα που ένιωθαν ότι δεν ήταν ντροπιαστικό. Την ίδια χρονιά, ο καθηγητής υπολόγισε ότι υπήρχαν εκατό χιλιάδες εργαζόμενοι σε αυτόν τον τομέα στη χώρα.
Εμπορία σεξ
Οι πολίτες της Καμπότζης, κυρίως γυναίκες και κορίτσια, διακινούνται παρέχοντας σεξουαλικές υπηρεσίες στη χώρα και σε ολόκληρο τον κόσμο. Πολλές από αυτές απειλούνται και εξαναγκάζονται σε πορνεία, γάμους ή εγκυμοσύνες.
Παράνομη υλοτόμηση
Η παράνομη υλοτομία αποτελεί μεγάλη απειλή για τα δάση της Καμπότζης. Επιτρέπει την παράνομη αποψίλωση των δασών και την παράνομη υλοτόμηση, η οποία επιτρέπει την εκμετάλλευση των δασών της Καμπότζης. Υπάρχουν πολλές περιπτώσεις στις οποίες ο στρατός πραγματοποιεί παράνομη υλοτόμηση χωρίς γνώση της κυβέρνησης. Είναι δύσκολο για τους αξιωματούχους της κεντρικής κυβέρνησης να επισκέπτονται περιοχές που εξακολουθούν να ελέγχονται από πρώην δυνάμεις του Πολ Ποτ. Τα παράνομα συμφέροντα εμπορικής ξυλείας εκμεταλλεύονται την αδύναμια των αρχών της επιβολής του νόμου για να επωφεληθούν από την παράνομη υλοτομία. Η πλειονότητα της παράνομης αποψίλωσης γίνεται από στρατιωτικούς και ισχυρούς υπεργολάβους.
Παραπομπές
Κατηγορία:Καμπότζη Καμποτζη
Βουφαβέντο
Το Βουφαβέντο είναι κάστρο της Κύπρου στον Πενταδάκτυλο στην, κατεχόμενη σήμερα, επαρχία Κερύνειας. Κτίστηκε από τους Βυζαντινούς μετά την εδραίωση της κυριαρχίας τους στο νησί τον 11ο αιώνα. Βρίσκεται σε υψόμετρο 954 μέτρων στην ομώνυμη κορυφή. Το κάστρο αναφέρεται σε γραπτές πηγές για πρώτη φορά το 1191, ενώ στην περίοδο της φραγκοκρατίας χρησιμοποιήθηκε σαν φυλακή. Τον 16ο αιώνα καταστράφηκε από τους Ενετούς.
Η ονομασία του πιθανολογείται ότι δόθηκε από τους Φράγκους προς ανάμνηση του κάστρου Βουφάντ στη Γαλλία. Το κάστρο επίσης ονομαζόταν και Κάστρο των λεόντων.
Λαϊκή παράδοση
Το κάστρο συνδέεται με την παράδοση της Ρήγαινας. Σύμφωνα με αυτήν το έχτισε μια όμορφη κυρά, η Ρήγαινα, η οποία όμως είχε κακή καρδιά και βασάνιζε τους εργάτες. Όταν τελείωσε η κατασκευή του, διέταξε τους στρατιώτες της να πετάξουν στο γκρεμό τους εργάτες για να μην αποκαλύψουν τα μυστικά του κάστρου, όπως κι έγινε. Η ίδια παράδοση επικρατεί και για τα άλλα δύο κάστρα του Πενταδάκτυλου, το κάστρο του Αγίου Ιλαρίωνα και το Κάστρο της Καντάρας.
Εξωτερικοί σύνδεσμοι
Κατηγορία:Κάστρα στην Κύπρο Κατηγορία:Επαρχία Κερύνειας Κατηγορία:Βυζαντινά κάστρα
ΜΚ Αβάρτα
Η BΚ Αβάρτα είναι μια δανέζικη ποδοσφαιρική ομάδα η οποία αγωνίζεται στη Danish 2nd Division East, την τρίτη κατηγορία Δανίας. Η ομάδα ιδρύθηκε το 1953 σαν Rødovrevejens Boldklub. Έδρα της ομάδας είναι το Espelundens Idrætsanlæg, χωρητικότητας 6000 θεατών. Έχει δύο συμμετοχές στη Danish 1st Division, τη δεύτερη κατηγορία της χώρας (1995-96, 1996-97). Χρώματα της ομάδας είναι το πράσινο και το άσπρο.
Εξωτερικοί σύνδεσμοι
Κατηγορία:Ποδοσφαιρικές ομάδες Δανίας Κατηγορία:Ιδρύσεις ποδοσφαιρικών ομάδων το 1953
Μετάλλαξη
Στη Βιολογία με τον όρο μετάλλαξη ή μεταλλαγή (mutation), χαρακτηρίζεται οποιαδήποτε μεταβολή που μπορεί να συμβεί στην αλληλουχία νουκλεοτιδίων του γενετικού υλικού ενός οργανισμού.
Στους πολυκύτταρους ευκαρυωτικούς οργανισμούς, αν η μεταβολή προσβάλλει κύτταρα γαμετών, χαρακτηρίζεται γενετική μεταλλαγή και μπορεί να κληρονομηθεί. Αντίθετα, αν προσβληθούν σωματικά κύτταρα (μη φυλετικά), η μεταλλαγή αυτή ονομάζεται σωματική μεταλλαγή η οποία δεν κληρονομείται. Οι μεταλλάξεις που έχουν ως αποτέλεσμα αλλαγές γονιδίων (γονιδιακές μεταλλάξεις), είναι αλλαγές στην αλληλουχία βάσεων μόνο σε ένα γονίδιο παράγοντας ένα διαφορετικό αλληλόμορφο.
Η μετάλλαξη μπορεί επίσης να προσβάλλει τον αριθμό των χρωμοσωμάτων, οπότε και παρατηρείται η χρωμοσωμική μετάλλαξη. Αλλαγές στο μονοπάτι από το DNA του γονιδίου μέχρι τα αμινοξέα ή τα πολυπεπτίδια του φαινοτύπου περιλαμβάνονται επίσης στις μεταλλάξεις.
Οι μεταλλάξεις συμβαίνουν με τυχαίο τρόπο, χωρίς αυτό να σημαίνει ότι δεν υπόκεινται και στην επίδραση του περιβάλλοντος. Ειδικότερα, είναι τυχαίες με την έννοια ότι η πιθανότητα να εμφανιστεί μια μεταλλαγή δε σχετίζεται με το βαθμό χρησιμότητάς της. Ανάλογα με τη σημασία τους στην εξέλιξη, διακρίνονται σε ευνοϊκές, επιβλαβείς ή ουδέτερες. Οι ευνοϊκές μεταλλάξεις στο γονότυπο ενός οργανισμού είναι σπανιότερες και ευνοούνται από τη φυσική επιλογή. Συχνότερες είναι οι ουδέτερες, οι οποίες δεν επηρεάζουν τον φαινότυπο. Οι επιβλαβείς μεταλλάξεις εξαλείφονται με το πέρασμα του χρόνου, μπορούν όμως να επιζήσουν αν είναι υπολειπόμενες.
Σερζ Τελ
Ο Σερζ Τελ (Serge Telle, 5 Μαΐου 1955 - ) είναι Γάλλος αξιωματούχος και διπλωμάτης, κρατικός υπουργός του Μονακό από την 1η Φεβρουαρίου 2016.
Βιογραφία
Γεννήθηκε στη Νάντη της Γαλλίας το 1955. Σπούδασε στο Εθνικό Ινστιτούτο Ανατολικών Γλωσσών και Πολιτισμών. Υπηρέτησε ως πρόξενος και ως πρεσβευτής της Γαλλίας στο Μονακό από το 2006 ως το 2016. Διορίστηκε κρατικός υπουργός το 2016, στη θέση του Μισέλ Ροζέ.
Εξωτερικοί σύνδεσμοι
Κατηγορία:Ηγέτες εν ενεργεία Κατηγορία:Υπουργοί Επικρατείας του Μονακό
Googleplex
Το Googleplex είναι το εταιρικό σύμπλεγμα των κεντρικών γραφείων της Google, Inc. και της μητρικής εταιρείας Alphabet Inc., που βρίσκεται στο 1600 Amphitheater Parkway του Μάουνταϊν Βιου στην Κομητεία Σάντα Κλάρα της Καλιφόρνια στις Ηνωμένες Πολιτείες κοντά στο Σαν Χοσέ.
Το αρχικό συγκρότημα, με χώρο γραφείων επιφάνειας 2.000.000 τετραγωνικών ποδών (190.000 τ.μ.), είναι το δεύτερο μεγαλύτερο κτιριακό συγκρότημα της Google. (Το μεγαλύτερο κτίριο της Google είναι το κτήριο 111 Eighth Avenue της Νέας Υόρκης αξίας 2.900.000 τετραγωνικών ποδών (270.000 τ.μ.), το οποίο η Google αγόρασε το 2010.) Με την προσθήκη Bay View της έκτασης 1.100.000 τετραγωνικών ποδών (100.000 τ.μ.) το 2015, το Googleplex έγινε το μεγαλύτερο κτιριακό συγκρότημα της Google με χωρητικότητα 3.100.000 τετραγωνικών ποδών (290.000 τ.μ.).
Το "Googleplex" είναι portmanteau της Google, σύνθεση (δηλαδή κτιριακό συγκρότημα) και αναφορά στο googolplex, το όνομα που δίνεται στο μεγάλο αριθμό 10(10 100) ή 10googol.
Εξωτερικοί σύνδεσμοι
Googleplex
Κάσσελ (Έσση)
Ιστορία
Το όνομα της πόλης προέρχεται από το αρχαίο Καστέλλουμ Κατόρουμ (Castellum Cattorum), ένα κάστρο των Κάτι, μιας γερμανικής φυλής που ζούσε στην περιοχή από την ρωμαϊκή εποχή. Ως Κάσσελ αναφέρθηκε για πρώτη φορά στο 913 μ.Χ. Ο τόπος ονομάστηκε Κασέλα (Chasella) και βρισκοταν σε μια μια γέφυρα που διέσχιζε τον ποταμό Φούλντα. Από 1189 έχει πιστοποιηθεί ότι το Κάσσελ είχε δικαιώματα πόλης, αλλά η ημερομηνία κατά την οποία χορηγήθηκαν δεν είναι γνωστή. Το 1567 το κομιτάτο της Έσσης χωρίστηκε από τους διαδόχους σε ανεξάρτητα κρατίδια, ένα από αυτά ήταν το Έσση-Κάσσελ, το οποίο μέσα σε λίγα χρόνια έγινε σημαντικό και εύπορο κράτος.
Όταν η ανατολική Γερμανία άνοιξε τα σύνορα της, η πόλη δέχθηκε προσφυγες που ρίξαν το βιοτικό επίπεδο, αλλα φέραν και μια νέα οικονομική ανάπτυξη και επενδύσεις. Η παραδοσιακή βιομηχανική πόλη κατάφερε να γίνει κέντρο ηλιακής και αιολικής ενέργειας επίσης και κέντρο ερευνας και τεχνολογίας.
Ανάκτορα
Συνολικά υπάρχουν δυο μεγάλα συγκροτήματα σχετικά με την ιστορία του πρώην πριγκιπάτου.
Μεταφορές
thumb|Ένα τραμ στην κεντρική στάση Königsplatz Η πόλη διαθέτει ένα δίκτυο τραμ, και συμπληρωματικά μερικές γραμμές λεωφορείων. Ο κεντρικός σιδηροδρομικός σταθμός Kassel-Hauptbahnhof σήμερα είναι μονο τερματικός σταθμός για τοπικά τραίνα, ενώ ένας νέος σταθμός ονομάζεται Kassel-Wilhelmshöhe και εξυπηρετεί το πλείστον τα υπεραστικά τραίνα ICE.
Με το αεροδρόμιο Kassel-Waldau διέθετε ήδη στις αρχές του 20ου αιώνα ένα αεροδρόμιο, οι φοβίες ότι ένα αεροδρόμιο θα εμπόδισαν την πολιτιστική σημασία της πόλης το νέο αεροδρόμιο Kassel-Calden ήταν πολύ μικρότερο και κατά το πλείστον για ιδιωτικά αεροσκάφη, η εξυπηρέτηση της πόλης γίνεται από Φρανκφούρτη ή Ανόβερο. Το 2013 εγκαινιάστηκε ένα νέο μεγάλο αεροδρόμιο με νέο αεροδιάδρομο διπλα στην τοποθεσία του παλαιού. Η χρήση προβλέπεται κατά το πλείστον για την τουριστική σεζόν.
Οδικώς βρίσκεται το Κάσσελ σε δυο κόμβους αυτοκινητοδρομων, στον σημαντικότερο άξονα από βορά προς νότο.
Εκπαίδευση και ερευνα
Στο Κάσσελ βρίσκεται το Πανεπιστήμιο του Κάσσελ, το οποιο λειτουργεί το Διεθνές Κέντρο Έρευνας για την Ανώτατη Εκπαίδευση και την σχολη καλών τεχνών (Kunsthochschule).
Πολιτισμός
Ενώ η πόλη είναι διεθνώς γνωστη για τα ανάκτορά της, διαθέτει και υψηλού επιπέδου θέατρο. Το Κρατικό Θέατρο (Staatstheater) έχει τις ρίζες του στον δέκατο έκτο αιώνα, στην σημερινή του μορφή ιδρύθηκε το 1952.
Αδελφοποιήσεις
Αδελφοποιήσεις υπάρχουν με τις ακόλουθες πόλεις :
Εξωτερικοί σύνδεσμοι
*
Σάουθεντ Γιουνάιτεντ
Η Σάουθεντ Γιουνάιτεντ (αγγλικά: Southend United Football Club) είναι αγγλικός ποδοσφαιρικός σύλλογος της περιοχής Πρίτγουελ της πόλης Σάουθεντ στην κομητεία Έσσεξ, έχει έδρα το στάδιο Ρουτς Χωλ και παίζει αυτή τη στιγμή στη Φούτμπολ Λιγκ 2 της Αγγλίας.
Ιστορία
Η Σάουθεντ Γιουνάιτεντ (το Κοινό του Σάουθεντ) ιδρύθηκε το 1906 και εντάχθηκε στη Σάουθερν Λιγκ, όπου και αγωνίστηκε μέχρι το 1920, όταν η Σάουθερν Λιγκ εντάχθηκε στη Φούτμπολ Λιγκ αποτελώντας την Τρίτη Κατηγορία της και τρίτη κατηγορία του ενιαίου πλέον αγγλικού πρωταθλήματος. Εκείνη τη χρονιά τερμάτισε στη 17η θέση ενώ την αμέσως επόμενη, η Τρίτη Κατηγορία χωρίστηκε σε Βορρά και Νότο με τη Σάουθεντ Γιουνάιτεντ να συμμετέχει στο πρωτάθλημα του Νοτίου Ομίλου όπου και παρέμεινε μέχρι την αναδιάρθρωση της Λίγκας το 1958. Δύο χρονιές πλησίασε στην άνοδο, όταν τερμάτισε 3η το 1932 και το 1950, οι υψηλότερες θέσεις της ομάδας στη Λίγκα έως το 1991.
Το 1958 συμμετείχε στη νέα εθνική Τρίτη Κατηγορία, όπου παρέμεινε έως το 1966 όταν και υποβιβάστηκε για πρώτη φορά στην Τέταρτη Κατηγορία. Εκεί αγωνίστηκε έξι σεζόν μέχρι το 1972 οπότε και ανέβηκε για πρώτη φορά κατηγορία τερματίζοντας 2η πίσω από τη Γκρίμσμπι Τάουν. Το 1976 υποβιβάστηκε ξανά για να προαχθεί πάλι το 1978 ως 2η πίσω από τη Γουότφορντ. Το 1980 επήλθε νέος υποβιβασμός για να ακολουθήσει μια από τις πιο επιτυχημένες σεζόν, με την κατάκτηση του τίτλου στην Τέταρτη Κατηγορία το 1981, με μια σειρά ρεκόρ στην ιστορία της ομάδας. Παρόλα αυτά όμως, τα εισιτήρια παρέμεναν χαμηλά, αντανακλώντας μια εικόνα παρακμής ως προς τη ζωτικότητα της πόλης, δείγμα της οποίας πάντα αποτελεί ο αθλητισμός.
Φιλόθεος Σκούφος
Ο Φιλόθεος Σκούφος ήταν Έλληνας αγιογράφος και μοναχός του 17ου αιώνα.
Βιογραφικά στοιχεία
Γεννήθηκε στα Χανιά της Κρήτης. Άκμασε κατά τον 17ο αιώνα. Υπήρξε ηγούμενος της Μονή Χρυσοπηγής στον Κάντανο Χανίων. Την περίοδο του Κρητικού Πολέμου θα πάρει μέρος μαζί με τους υπόλοιπους μοναχούς της μονής στο πλευρό των Ενετών, ενώ αργότερα θα καταφύγει στη Βενετία. Το 1665 θα του παραχωρηθεί η εκκλησία της Παναγίας Λαουρένταινας στη Ζάκυνθο, την οποία και θα ανακαινίσει.
Καλλιτεχνικό έργο
Διαμόρφωσε κατά πολύ την τέχνη στις λεπτογραφικές συνθέσεις, ιδίως στα θωράκια.
Εξωτερικοί σύνδεσμοι
Κατηγορία:Έλληνες αγιογράφοι Κατηγορία:Έλληνες κληρικοί Κατηγορία:Κρητική Σχολή
Αδελφοί Σταυράκη
Οι αδελφοί Σταυράκη ήταν Έλληνες αγιογράφοι του 18ου αιώνα.
Βιογραφικά στοιχεία
Πρόκειται για τον Ανδρέα, και τους αδελφούς Δημήτρη και Στυλιανό, ανεψιούς του πρώτου. Άκμασαν όλοι τον 18ο αιώνα.
Καλλιτεχνικό έργο
Στο έργο τους διακρίνεται η ιταλική επιρροή. Στα μεγάλα τους έργα φαίνονται ξηροί, βαρείς και ολιγότερο αισθητικοί, ενώ στα θωράκια παρουσιάζουν ποικιλία συνθέσεων.
Πηγές
Σταυρακη
Αντώνης Κανάκης
Ο Αντώνης Κανάκης (πραγματικό όνομα: Αντώνιος Δούμας, γενν. Θεσσαλονίκη, 18 Φεβρουαρίου 1969) είναι Έλληνας ραδιοτηλεοπτικός παρουσιαστής, μουσικός παραγωγός και επιχειρηματίας.
Πρώτα Χρόνια
Στα νεανικά του χρόνια, πουλούσε σνακ στον κινηματογράφο, έπειτα εργάστηκε ως σερβιτόρος. Στην ηλικία των 15 ετών εργάσθηκε ως DJ.
Με το ραδιόφωνο ασχολήθηκε αρχικά σε πειρατικούς σταθμούς της Θεσσαλονίκης στην ηλικία των δώδεκα ετών. Εκείνη την περίοδο διάλεξε το επώνυμο Κανάκης.
Καριέρα
Ο Κανάκης είναι παραγωγός, σκηνοθέτης και παρουσιαστής εκπομπών όπως το Κομφούζιο, το ΑΜΑΝ και το Ράδιο Αρβύλα, και συνιδρυτής-συνιδιοκτήτης του Imagine 89.7 από το 2007 (μέσω της μονοπρόσωπης εταιρείας περιορισμένης ευθύνης παραγωγών οπτικοακουστικών μέσων Tony Productions την οποία κατέχει) και ιδρυτής-ιδιοκτήτης του Fly 104 από το 2016.
Εργάστηκε σε μια σειρά επαγγελματικών σταθμών, στο Δημοτικό Ραδιόφωνο Θεσσαλονίκης, όπου ήταν διευθυντής και δημιουργός του FM 101, του πρώτου ραδιοφωνικού σταθμού στην Ελλάδα που εξέπεμπε 24 ώρες ξένη μουσική, όπως επίσης και στους Kiss FM 87.6 & 90.8 (νυν Λαϊκός και Zoo) και ANT1 FM (νυν Easy 97.5). Επίσης, δραστηριοποιείται και στο χώρο της μουσικής, δημοσιεύοντας κάποια δικά του τραγούδια και Remix.
Συνεργάστηκε με την ActionAid για την οποία σκηνοθέτησε και παρουσίασε δύο ντοκιμαντέρ στη Σιέρα Λεόνε. Το 2013 προβλήθηκε στον ΑΝΤ1 το Immersion: Βουτιά σε μια Άλλη Πραγματικότητα και το 2014 το One Love Team. Μετά το θάνατο του πατέρα του το 2015, δημοσίευσε το πρώτο του βιβλίο με τίτλο Μπαμπά... (μια κανονική ημέρα).
Στο παρελθόν υπήρξε και ιδιοκτήτης νυχτερινών κέντρων στη Θεσσαλονίκη και Χαλκιδική. Πλέον δεν δραστηριοποιείται σε αυτόν τον χώρο.
Εξωτερικοί σύνδεσμοι
Κατηγορία:Έλληνες παρουσιαστές Κατηγορία:Ραδιοφωνικοί παραγωγοί Κατηγορία:Έλληνες κωμικοί Κατηγορία:Έλληνες τηλεοπτικοί παραγωγοί
Ετεοκλής
Ο βασιλιάς Κρέοντας, θείος των δύο αδελφών που ανέβηκε στο θρόνο, διέταξε να παραμείνει άταφο το σώμα του Πολυνείκη. Η αδελφή του, Αντιγόνη, παράκουσε τη διαταγή και έθαψε τη σορό του αδελφού της. Ο μύθος αυτός παρουσιάζεται στην τραγωδία του Σοφοκλή «Αντιγόνη».
Παραπομπές
Ετεοκλης Ετεοκλης
Αρμάν-Λουί ντε Γκοντώ-Μπιρόν
Ο Αρμάν-Λουί ντε Γκοντώ-Μπιρόν (13 Απριλίου 1747 – 31 Δεκεμβρίου 1793) ήταν Γάλλος στρατιωτικός και πολιτικός, κόμης του Μπιρόν, μαρκήσιος του Γκοντώ (1758), μετέπειτα δούκας του Λωζάν (1766), δούκας του Μπιρόν και μέλος της Βουλής των Ομοτίμων της Γαλλίας (1788), μαρκήσιος του Σατέλ και του Καραμάν και βαρόνος του Λεκελέν. Εκτελέστηκε στην γκιλοτίνα στις 31 Δεκεμβρίου 1793.
Καταγωγή
Εγγονός του Αντουάν Κροζά, Μαρκησίου του Σατέλ (1655-1738), γιος της Αντουανέτας-Ευσταθίας Κροζά ντυ Σατέλ (1728-1747) και του Κάρολου-Αντωνίου-Αρμάνδου Μαρκησίου, και μετέπειτα Δούκα του Γκοντώ, τον οποίο είχε νυμφευθεί το 1744l. Ο Αρμάν-Λουί ντε Γκοντώ-Μπιρόν είχε μια δύσκολη νεανική ηλικία και λίγους μήνες πριν από τα 14ά του γενέθλια, εντάχθηκε στο σύνταγμα των Gardes-Françaises τον Ιανουάριο του 1761, με τότε διοικητή του τον θείο του, τον Δούκα του Μπιρόν, με τον βαθμό του σημαιοφόρου : το ίδιο έτος, έλαβε τον βαθμό του υπολοχαγού. Έλαβε τον τίτλο του λοχαγού τον Φεβρουάριο του 1764 και του ανώτερου υπασπιστή τον Φεβρουάριο του 1766. Σε ηλικία 19 ετών, τον Φεβρουάριο του 1766, νυμφεύθηκε την Αμελί ντε Μπουφλέρ, κόρη του Κάρολου-Ιωσήφ, Δούκα του Μπουφλέρ. Το ζεύγος ζούσε σχεδόν πάντα σε απόσταση και, ως εκ τούτου, δεν απέκτησε ποτέ απογόνους. Ευνοούμενος της Μαρίας Αντουανέτας, ο Αρμάν-Λουί ντε Γκοντώ-Μπιρόν παρουσιαζόταν συχνά ως ερωμένος της.
Αξιώματα & στρατιωτική δράση
Στις 11 Μαρτίου 1778, πούλησε τα υπάρχοντα της Βαρονίας του στο Σατέλ της Βρετάνης (στα οποία συμπεριλαμβάνονταν τα εδάφη του Λοριάν, του Σατέλ, του Καρμάν και της Ρεκουβράνς), στον Ανρί-Λουί-Μαρί ντε Ροάν, Πρίγκιπα του Ροάν-Γκεμενέ ο οποίος λίγο καιρό αργότερα, στις 2 Οκτωβρίου 1782, εμπρός στη γενικότερη έκπληξη, χρεοκόπησε.
Προσφέρθηκε να υπηρετήσει ως εθελοντής στον πόλεμο ενάντια της Αγγλίας, στη διάρκεια του Πολέμου της Ανεξαρτησίας των Ηνωμένων Πολιτειών της Αμερικής. Την 1η Σεπτεμβρίου 1778, έλαβε τη διοίκηση του Σώματος των Ξένων Εθελοντών του Ναυτικού, το οποίο αποτελούνταν από συνολικό αριθμό 8 λεγεώνων. Ανέλαβε, τότε, την ηγεσία της εκστρατείας κατάληψης της Σενεγάλης (1778-1779).
Έχοντας λάβει τον τίτλο του Brigadier de Dragons, την 1η Μαρτίου 1780 υπό τις διαταγές του Ροσαμπώ, έγινε συνταγματάρχης-διοικητής της Λεγεώνας των Ξένων Εθελοντών του Λωζάν, παλαιάς 2ης Λεγεώνας των Ξένων Εθελοντών του Ναυτικού, στις 5 Μαρτίου 1780. Με αυτή τη μικτή λεγεώνα που αποτελείτο από περίπου χίλιους εθελοντές (πεζικό, ιππικό και πυροβολικό), έπαιξε καθοριστικό ρόλο στον Πόλεμο της Αμερικανικής Ανεξαρτησίας, κυρίως στην πολιορκία του Γιόρκταουν τον Οκτώβριο του 1781 - μάχη του Γκλόουτσεστερ. Ανέλαβε να μεταφέρει στον Βασιλιά Λουδοβίκο ΙΣΤ΄, την είδηση της νίκης του Γιόρκταουν. Μετά την επιστροφή τους στις Ηνωμένες Πολιτείες, επέστρεψε οριστικά στη Γαλλία τον Ιούνιο του 1783. Για τη δράση του στην Αμερική, έγινε το 1783, στρατοπεδάρχης-διοικητής του συντάγματος των Ουσάρων του Λωζάν, του 6ου συντάγματος Ουσάρων το 1791, το οποίο έγινε 5ο Σύνταγμα Ουσάρων το 1793.
Στην επανάσταση
Εκλεγμένος βουλευτής στη Γενική Σύγκληση των Τριών Τάξεων του 1789 από την αριστοκρατία του Κερσί, προσχώρησε στη Επανάσταση, και εντάχθηκε στο κόμμα του Δούκα της Ορλεάνης. Από εκείνη την εποχή, αποκαλούνταν ως ο στρατηγός Μπιρόν. Αρχιλοχαγός το 1792 στη διάρκεια της Συμβατικής Εθνοσυνέλευσης, πολέμησε αρχικά στα Στρατεύματα του Βορρά, κι έπειτα στη Στρατιά του Ρήνου. Διετέλεσε διοικητής της Στρατιάς της Ιταλίας στις αρχές του 1793, και από τον Μάιο, των Δυτικών Στρατευμάτων ενάντια στους κατοίκους της Βαντέ. Κατέλαβε τη Σωμύρ από τους κατοίκους της Βαντέ και τους νίκησε στο Παρτεναί. Αργότερα, κατηγορήθηκε από την Επιτροπή Κοινής Σωτηρίας για εθνική προδοσία, καθώς είχε θέσει σε διαθεσιμότητα την παραίτησή του από το στρατιωτικό αξίωμα που κατείχε, έπειτα από αποτυχίες στη διάρκεια αυτού του πολέμου. Καλούμενος να καταθέσει από το Επαναστατικό Δικαστήρο, συνελήφθη και εκτελέστηκε με γκιλοτίνα στις 31 Δεκεμβρίου 1793, στην Πλατεία της Επαναστάσεως στο Παρίσι. Η σύζυγός του, Αμελί ντε Μπουφλέρ εκτελέστηκε με γκιλοτίνα στις 9 Μεσιντόρ του Έτους Β΄ (27 Ιουνίου 1794). Τα Απομνημονεύματα του που εκτείνονταν από το 1747 ως το 1783, εκδόθηκαν το 1822, και έκτοτε, το 1858 με τη βιογραφία του από τον Λουί Λακούρ ντε Λα Πιζαρντιέρ.
Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Νότιο πυλώνα, Στήλη 23).
Βιβλιογραφία
Κατηγορία:Γάλλοι επαναστάτες Κατηγορία:Γάλλοι στρατιωτικοί Κατηγορία:Γάλλοι δοκιμιογράφοι Κατηγορία:Κόμητες της Γαλλίας Κατηγορία:Μαρκήσιοι της Γαλλίας Κατηγορία:Δούκες της Γαλλίας
Μαρτσίγουε
Το Μαρτσίγουε (ισπανικά: Marchigüe, ισπανική προφορά ΔΦΑ : [marˈtʃiɣwe]), μερικές φορές συλλαβισμένο Marchihue, προφορά ΔΦΑ : [marˈtʃiɣwe] (Μαρτσίουε) είναι χιλιανή κοινότητα και πόλη στην επαρχία Καρδενάλ Κάρο της έκτης περιοχής του  Ο' Χίγκινς της Χιλής.
Σύμφωνα με την απογραφή του 2002 του Εθνικού Ινστιτούτου Στατιστικής, το Μαρτσίγουε εκτείνεται σε μια έκταση 659,9 χλμ² και έχει 6.904 κατοίκους.
Εξωτερικοί σύνδεσμοι
Κατηγορία:Πόλεις της Χιλής Κατηγορία:Κοινότητες της Χιλής
Ιππομαλγοί
Πηγές
Κατηγορία:Αρχαίοι λαοί Κατηγορία:Εξαφανισθέντες λαοί
Οθόνη πλάσμα
thumb|right|Τηλεόραση πλάσματος. Η οθόνη πλάσμα είναι ένα είδος επίπεδης οθόνης, πλέον παρωχημένη στην αγορά, συνηθισμένη σε τηλεοράσεις μεγαλύτερες από 32 ίντσες. Αποκαλούνται οθόνες πλάσμα γιατί η τεχνολογία χρησιμοποιεί μικρές κυψέλες που περιέχουν αέριο που ιονίζεται από ηλεκτρικό φορτίο, ή όπως είναι κοινώς γνωστό λυχνίες φθορισμού. Καθώς τα pixel των plasma οθονών είναι αυτοφωτιζόμενα, έχουν μεγαλύτερη χρωματική ομοιογένεια καλύτερο κορεσμό, μεγαλύτερες αντιθέσεις και συνολικά καλύτερη ποιότητα εικόνας.
Η ηλεκτρονική απεικόνιση τεχνολογίας πλάσματος ήταν μια εφεύρεση του Πανεπιστημίου του Ιλλινόις από το 1964. Το 1967 κατασκευάστηκε στο εργαστήριο η πρώτη χρηστική συσκευή απεικόνισης με ανάλυση 16 Χ 16 εικονοστοιχεία και χρώματος πορτοκαλί. Από τότε μέχρι σήμερα, η εξέλιξη έχει καταστήσει την τεχνολογία πλάσματος ικανή τόσο για την απεικόνιση εικόνων υψηλής ευκρίνειας, όσο και για την ρεαλιστική απόδοση των χρωμάτων, ενώ την ίδια στιγμή θεωρείται μια από τις καλύτερες λύσεις για την κατασκευή επίπεδων και λεπτών οθονών μεγάλου μεγέθους.
Η σύγχρονη εξέλιξη των οθονών Plasma είναι οι οθόνες τηλεόρασης υγρών κρυστάλλων (LCD) (Liquid Crystal Display).
Εξωτερικοί σύνδεσμοι
Κατηγορία:Οικιακές συσκευές Κατηγορία:Τεχνολογίες προβολής
Εθνική Δανίας Κ-21 (ποδόσφαιρο ανδρών)
Θερινοί ολυμπιακοί αγώνες
Μέχρι και τους Ολυμπιακούς αγώνες του 1988, τα παιχνίδια στις ολυμπιάδες προσμετρούσαν σαν παιχνίδια της εθνικής ομάδας. Από το 1992, τα παιχνίδια αυτά προσμετρούνται στην εθνική κάτω των 21 ετών.
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Εθνική Δανίας (ποδόσφαιρο) Κατηγορία:Ποδόσφαιρο νέων ανά χώρα
Γκάρι Χολ
Ο Γκάρι Χολ (Gary Wayne Hall Sr, 7 Αυγούστου 1951) είναι Αμερικανός πρώην κολυμβητής, τρεις φορές ολυμπιονίκης και πρώην κάτοχος παγκοσμίου ρεκόρ σε πέντε αθλήματα.
Στις 15 Αυγούστου του 1969 πέτυχε στο Λούισβιλ παγκόσμιο ρεκόρ στα 400 μ. μικτής με χρόνο 4.33.9. Στην ίδια πόλη, έπειτα από δυο ημέρες κατέρριψε το παγκόσμιο ρεκόρ και στα 200 μ. μικτής, με χρόνο 2.09.6.
Παραπομπές
Κατηγορία:Αμερικανοί κολυμβητές Κατηγορία:Αμερικανοί Ολυμπιονίκες
Dua Lipa (άλμπουμ)
Το Dua Lipa είναι το ομώνυμο πρώτο άλμπουμ της Ντούα Λίπα, το οποίο κυκλοφόρησε στις 2 Ιουνίου 2017 από την Warner Bros. Records. Αφού ολοκλήρωσε το σχολείο το 2013, η Λίπα έκανε ένα διάλειμμα για να βρει μάνατζερ και να ξεκινήσει την καριέρα της. Υπέγραψε με τον Μπεν Μώσον της Tap Management και άρχισε την παραγωγή του άλμπουμ, υπογράφοντας συμβόλαιο με την Warner Bros. Records το 2014. Εργάστηκε στο άλμπουμ μέχρι το 2017, με την βοήθεια πολλών παραγωγών, όπως οι Ίαν Κερκπάτρικ, Στίβεν Κοζμένιουκ και TMS. Το άλμπουμ περιέχει κυρίως ντανς-ποπ και νταρκ ποπ ως κύρια είδη μουσικής, με στοιχεία ακουστικής ριθμ εν μπλουζ, ηλεκτροφάνκ, σινθπόπ και τρόπικαλ χάουζ.
Το άλμπουμ ήταν επιτυχημένο, φτάνοντας στην 3η θέση του βρετανικού τσαρτ των άλμπουμ και την 27η θέση στο αμερικανικό Billboard 200. Το άλμπουμ μπήκε στη δεκάδα σε τσαρτ 13 χωρών, με αρκετούς επαίνους για την φωνή της Λίπα και θετική κάλυψη από τον τύπο. Προτάθηκε για το τίτλο του βρετανικού άλμπουμ της Χρονιάς στα βραβεία Μπριτ το 2018, ενώ το άλμπουμ κέρδισε το βραβείο Γκράμι του καλύτερου νεοεμφανιζόμενου καλλιτέχνη στα 61α βραβεία Γκράμι.
Κατηγορία:Άλμπουμ του 2017
Γιατροί Χωρίς Σύνορα
μικρογραφία|Το λογότυπο της οργάνωσης thumb|right|250px|Εγκατάσταση της οργάνωσης στο [[Τσαντ]] Οι Γιατροί Χωρίς Σύνορα είναι μια διεθνής, ανεξάρτητη, ιατρική και ανθρωπιστική οργάνωση, που παρέχει επείγουσα βοήθεια σε άτομα που έχουν τραυματιστεί από ένοπλες συγκρούσεις, επιδημίες, αποκλεισμό από την παροχή ιατρικής φροντίδας και φυσικές καταστροφές, κυρίως σε χώρες της Αφρικής και της Ασίας, που έχουν έλλειψη ειδών πρώτης ανάγκης.
Η οργάνωση είναι γνωστή στο μεγαλύτερο μέρος του κόσμου από τη Γαλλική ονομασία της ή απλά MSF, αλλά και στον Καναδά και στις Ηνωμένες Πολιτείες. Η ονομασία που χρησιμοποιείται συνήθως είναι Γιατροί Χωρίς Σύνορα (Doctors Without Borders). Το 2007 πάνω από 26.000 ντόπιοι, γιατροί, νοσηλευτές και άλλοι επαγγελματίες υγείας, ( λογιστικοί εμπειρογνώμονες, μηχανικοί κ.α) παρείχαν ιατρική βοήθεια σε περισσότερες από 60 χώρες σε ολόκληρο τον κόσμο.
Οι Γιατροί Χωρίς Σύνορα ιδρύθηκαν το 1971 από μια μικρή ομάδα Γάλλων γιατρών και δημοσιογράφων. Είναι μια διεθνής ανεξάρτητη ιατρική ανθρωπιστική οργάνωση που παρέχει φροντίδα σε ανθρώπους αποκλεισμένους από την υγειονομική περίθαλψη σε θύματα βίας φυσικών καταστροφών ή ένοπλων συγκρούσεων. Η οποία πίστευε ότι όλοι οι άνθρωποι έχουν το δικαίωμα στην ιατρική περίθαλψη, ανεξάρτητα από τη φυλή, τη θρησκεία, τα πιστεύω ή τις πολιτικές πεποιθήσεις και ότι οι ανάγκες αυτών των ανθρώπων υπερβαίνουν το σεβασμό για τα εθνικά σύνορα.
Οι Γιατροί Χωρίς Σύνορα στην Ελλάδα είναι αναγνωρισμένοι ως μη κερδοσκοπικό σωματείο από το Δεκέμβριο του 1990 και έχει έδρα την Αθήνα. Το Ελληνικό Τμήμα ξεκίνησε τη δράση του το 1990 από την ίδρυσή του μέχρι σήμερα μέλη του έχουν συμμετάσχει σε αποστολές στη Συρία, την Αϊτή, την Παλαιστίνη, τη Ρουάντα, την Αιθιοπία, το Αφγανιστάν κ.α., αλλά και την Ελλάδα και σήμερα συνεργάζεται με το Ισπανικό Τμήμα των Γιατρών Χωρίς Σύνορα, μέσα από το Κοινό Επιχειρησιακό Κέντρο Βαρκελώνης - Αθήνας (OCBA). Το τμήμα διοικείται από ένα επταμελές διοικητικό συμβούλιο το οποίο εκλέγεται από την Ετήσια Γενική Συνέλευση και αποτελείται από εθελοντές. Σήμερα αριθμεί πάνω από 136.000 υποστηρικτές που ενημερώνονται από το τριμηνιαίο περιοδικό των Γιατρών Χωρίς Σύνορα και άλλες ενημερωτικές εκδόσεις.
Το 2020, το Ελληνικό Τμήμα των Γιατρών Χωρίς Σύνορα Συμπληρώνει 30 Χρόνια από την ίδρυσή του.
Σήμερα οι Γιατροί χωρίς Σύνορα λειτουργούν 21 τμήματα σε ισάριθμες χώρες με περισσότερους από 48.000 Γιατρούς, Νοσηλευτές, ειδικούς Ψυχικής Υγείας, Τεχνικούς και Οικονομικούς Διαχειριστές να προσφέρουν τις υπηρεσίες τους σε προγράμματα Ιατρικής και Ανθρωπιστικής βοήθειας σε περισσότερες από 70 χώρες.
Μέχρι τώρα πάνω από 450 Έλληνες γιατροί, νοσηλευτές, διοικητικοί και τεχνικοί έχουν συμμετάσχει σε προγράμματα, σε πάνω από 40 χώρες. Το Ελληνικό Τμήμα λειτουργεί προγράμματα στη Ζάμπια, το Νίγηρα, τη Λαϊκή Δημοκρατία του Κονγκό και το Μαρόκο, ενώ έχουν ολοκληρωθεί προγράμματα στο Μαλάουι, τη Λιβερία, την Αρμενία, τη Γιουγκοσλαβία, την Παλαιστίνη, τη Γεωργία, τη Ρωσία, το Καζακστάν, τη Μοζαμβίκη, την Ινδία και την Τουρκία.
Εξωτερικοί σύνδεσμοι
Κατηγορία:Μη κυβερνητικές οργανώσεις Κατηγορία:Βραβευμένοι με Νόμπελ Ειρήνης Κατηγορία:Επακόλουθα πολέμου
Καταδυτικό ρολόι
thumb|180px|right|καταδυτικό ρολόι SEIKO PROSPEX scuba diver's, με μηχανισμό kinetic. thumb|180px|right|Χαρακτηριστικό των καταδυτικών ρολογιών είναι οι φωσφορίζουσες ενδείξεις, ακόμη και σε απόλυτο σκοτάδι. thumb|180px|right|Καταδυτικό ρολόι Omega Seamaster Planet Ocean (ref.2200.50.00) thumb|180px|right|Βαλβίδα διαφυγής Ηλίου (Η E V) thumb|180px|right|καταδυτικό ρολόι CITIZEN AQUALAND Eco Drive thumb|180px|right|CASIO Frogman 180px|right|CITIZEN Rromaster diver's
Όπως όλα τα ρολόγια, έτσι και τα καταδυτικά, διακρίνονται σε κατηγορίες ανάλογα με το μηχανισμό που χρησιμοποιούν. Έτσι έχουμε αυτόματα (μηχανικά) καταδυτικά ρολόγια, quartz αναλογικά ή ψηφιακά, quartz kinetic (η μπαταρία τους φορτίζεται με τη φυσική κίνηση του χεριού) και quartz ηλιακά (η μπαταρία τους φορτίζεται με το φως, είτε του ήλιου είτε μιας τεχνητής πηγής φωτός).
Βαλβίδα διαφυγής Ηλίου (HeV)
Πολλά καταδυτικά ρολόγια τα τελευταία χρόνια έχουν αποκτήσει βαλβίδα διαφυγής Ηλίου γνωστή και ως Η E V (Helium Escape Valve), η οποία μπορεί να είναι αυτόματη ή χειροκίνητη (με τη μορφή κορώνας). Λόγω άγνοιας υπάρχει μια παραφιλολογία για το σκοπό και τη χρήση της. Και πρώτα πρώτα να ξεκαθαρίσουμε πως η βαλβίδα δεν έχει καμία απολύτως σχέση με καταδύσεις. Πόσο μάλλον με καταδύσεις μικτών αερίων (και Ηλίου). Σύμφωνα με τo νόμο του Μπόιλ (Boyle) ο όγκος ενός αερίου σε σταθερή θερμοκρασία είναι αντιστρόφως ανάλογος της πίεσής του. Δηλαδή, αύξηση της πίεσης οδηγεί σε μείωση του όγκου ενός αερίου. Σε καταδύσεις κορεσμού (saturation diving), όταν οι δύτες δεν εργάζονται, βρίσκονται μέσα στο σταθμό βάσης, όπου ζουν σε ένα περιβάλλον που έχει την ίδια πίεση με το βάθος που εργάζονταν (υπερβαρικό περιβάλλον) και συνεχίζουν να αναπνέουν το ίδιο μείγμα αερίων που ανέπνεαν κατά την κατάδυση (αν ανέπνεαν κατά την κατάδυση 15% Ο, 70% Ηe και 15% Ν, το ίδιο μείγμα αναπνέουν και μέσα στο σταθμό).
Όταν τελειώσει το έργο που έκαναν ανεβαίνουν στην επιφάνεια, όπου συνεχίζουν να ζουν σε συμπιεσμένο περιβάλλον για μερικές ώρες έως αρκετές ημέρες, αποσυμπιεζόμενοι σιγά σιγά, έως ότου φτάσουν σε επίπεδα ατμοσφαιρικής πίεσης. Κατά τη διάρκεια παραμονής στο σταθμό, τα πολύ μικρά μόρια του Ηλίου (He) διαπερνούν τις μονώσεις του ρολογιού και εισέρχονται στην κάσα. Κατά τη διάρκεια της αποσυμπίεσης το παγιδευμένο Ήλιο δεν προλαβαίνει να διαφύγει από την κάσα και, μένοντας πιστό στο νόμο του Μπόιλ, διαστέλλεται με αποτέλεσμα το "πέταγμα" ή το σπάσιμο του κρυστάλλου του ρολογιού. Η λύση του προβλήματος είναι η αυτόματη βαλβίδα διαφυγής Ηλίου (ΗeV) που επιτρέπει στο διασταλμένο Ήλιο να φύγει από την κάσα. Όπως φαίνεται η βαλβίδα έχει χρησιμότητα μόνο σε σταθμούς υπερβαρικού περιβάλλοντος και απολύτως καμία στις καταδύσεις..
Εξωτερικοί Σύνδεσμοι
Κατηγορία:Ρολόγια Κατηγορία:Καταδυτικός εξοπλισμός
ISO 6425
Οι τελευταίοι του Ρούπελ
Οι τελευταίοι του Ρούπελ είναι ελληνική πολεμική - δραματική ταινία του 1971, σε σκηνοθεσία Γρηγόρη Γρηγορίου. Το σενάριο γράφτηκε από τον Γιάννη Μαρή και η παραγωγή ανήκει στον Τζέιμς Πάρις. Πρωταγωνιστούν ο Χρήστος Πολίτης και η Βέρα Κρούσκα.
Πλοκή
Την άνοιξη του 1941 οι Γερμανοί ετοιμάζονται να εισβάλουν στην Ελλάδα. Στο οχυρό Ρούπελ υπηρετεί ο ανθυπολοχαγός Αλέξης Κομνηνός, ο οποίος θα λάβει την εντολή να περάσει στη Βουλγαρία για να λάβει πληροφορίες σχετικά με τη σχεδιαζόμενη γερμανική επίθεση στο οχυρό. Μαζί με έναν στρατιώτη, εισέρχονται στα βουλγαρικά εδάφη και έρχονται σε επαφή με άλλους δύο Έλληνες εκεί, τον Νικήτα και την Όλγα, οι οποίοι τους βοηθούν στο έργο τους. Η επιστροφή τους στην Ελλάδα θα είναι περιπετειώδης, επειδή έχουν γίνει αντιληπτοί. Θα φθάσουν στο Ρούπελ μόνο ο Κομνηνός με το σύντροφό του και θα αμυνθούν με τους υπόλοιπους στρατιώτες. Όταν μαθαίνουν για τη συνθηκολόγηση, παραδίδουν συγκινημένοι το οχυρό. Η ταινία τελειώνει με την παράδοση των Ελλήνων στρατιωτών, ενώ τους αποδίδονται τιμές από τον γερμανικό στρατό.
Παραγωγή
Η ταινία πραγματοποίησε 202.293 ειιτήρια και έλαβε την 26η θέση σε σύνολο 87 ταινιών της περιόδου, ενώ στην Ισπανία έκανε πρεμιέρα στις 20 Αυγούστου 1973 με τίτλο Los Heroes Del Patibulo.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1971 Κατηγορία:Ελληνόφωνες ταινίες Κατηγορία:Ελληνικές πολεμικές ταινίες Κατηγορία:Ελληνικές δραματικές ταινίες Κατηγορία:Ταινίες Β΄ Παγκοσμίου Πολέμου Κατηγορία:Ταινίες σε σκηνοθεσία Γρηγόρη Γρηγορίου Κατηγορία:Ταινίες σε σενάριο Γιάννη Μαρή Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Τζέιμς Πάρις Κατηγορία:Ταινίες παραγωγής Αρτ Φιλμ
Πολυνείκης
Στην ελληνική μυθολογία ο Πολυνείκης ήταν γιος του Οιδίποδα και της Ιοκάστης.
Ο μύθος
Όταν ο Οιδίποδας παραιτήθηκε από το θρόνο της Θήβας, παρέδωσε την πόλη στους δυο γιους του, Ετεοκλή και Πολυνείκη, που συμφώνησαν να παίρνουν το βασίλειο εναλλάξ κάθε χρόνο. Μετά τον πρώτο χρόνο, ο Ετεοκλής αρνήθηκε να παραδώσει τον θρόνο. Ο Πολυνείκης, ο οποίος διέμενε στην αυλή του βασιλιά Άδραστου, επιτέθηκε στην πόλη των Θηβών με τους συμμάχους του («Επτά επί Θήβας»). Τα δυο αδέλφια αλληλοσκοτώθηκαν σε μάχη, έξω από τις "Ηλέκτρες πύλες" της Καδμείας.
Ο βασιλιάς Κρέοντας, θείος των δύο αδερφών που ανέβηκε στο θρόνο, διέταξε να παραμείνει άταφο το σώμα του Πολυνείκη. Η αδελφή του, Αντιγόνη, παράκουσε τη διαταγή και έθαψε τη σορό του αδελφού της. Ο μύθος αυτός παρουσιάζεται στην τραγωδία του Σοφοκλή «Αντιγόνη».
Παραπομπές
Πολυνεικης Κατηγορία:Μυθικοί βασιλείς της Θήβας
Τσουνάμι στο στενό Σούντα (2018)
Στις 22 Δεκεμβρίου 2018, τσουνάμι που προκλήθηκε από την έκρηξη του ηφαιστείου Ανάκ Κρακατόα στο στενό Σούντα έπληξε τις παράκτιες επαρχίες Μπάντεν και Λαμπούνγκ στην Ινδονησία. Τουλάχιστον 429 άτομα σκοτώθηκαν και πάνω από 1.400 τραυματίστηκαν. Η Ινδονησιακή Υπηρεσία Μετεωρολογίας, Κλιματολογίας και Γεωφυσικής (ΙΥΜΚΓ) αποδίδει το τσουνάμι σε υψηλή παλίρροια και υποθαλάσσια κατολίσθηση που προκλήθηκε από την έκρηξη του ηφαιστείου.
Παρασκήνιο
Η Ινδονησία, που βρίσκεται στο δακτύλιο της Φωτιάς του Ειρηνικού, υφίσταται από υψηλή συχνότητα σεισμών ενώ σε αυτή βρίσκονται 127 ενεργά ηφαίστεια. Ένα από αυτά τα ηφαίστεια είναι το Ανάκ Κρακατάου (κυριολεκτικά «παιδί του Κρακατόα») και βρίσκεται στο στενό των Σούντα. Δημιουργήθηκε το 1927 και προέκυψε από την έκρηξη του ηφαιστείου Κρακατόα το 1883 – μία από τις πιο βίαιες εκρήξεις στην ιστορία που σκότωσαν πάνω από 30.000 άτομα μέσα από πτώσεις τεράστιων ποσοτήτων στάχτης και λάβας.
Στους μήνες που προηγήθηκαν του τσουνάμι, το Ανάκ Κρακατάου είχε αυξημένη δραστηριότητα. Μια έκρηξη στην 21η Δεκεμβρίου διήρκεσε πάνω από 2 λεπτά και παρήγαγε σύννεφο στάχτης ύψους 400 μέτρων.
Τσουνάμι
Στις 21:03 τοπική ώρα (14:03 UTC, 16:03 ώρα Ελλάδας/Κύπρου), το Ανάκ Κρακατάου εξερράγη και κατέστρεψε τοπικό σεισμογραφικό εξοπλισμό, όμως ένα κοντινό σεισμογραφικό σταθμό που εντόπιζε συνεχείς δονήσεις. Η ΙΥΜΚΓ εντόπισε τσουνάμι εκδήλωση γύρω στις 21:27 τοπική ώρα (14:27 UTC, 16:27 ώρα Ελλάδας/Κύπρου) στη δυτική ακτή του Μπάντεν, αλλά ο οργανισμός δεν είχε εντοπίσει οποιοδήποτε προηγούμενο τεκτονικό γεγονός. Ο Ινδονησιακός Εθνικός Οργανισμός για τα Αντίμετρα Καταστροφών (ΙΕΟΑΚ) κυκλοφόρησε μια δήλωση μέσω του εκπροσώπου της Σουτόπο Πούρβο Νουγκρόχο, η οποία απέδιδε το τσουνάμι σε ασυνήθιστα υψηλές παλίρροιες που προκλήθηκαν από την πανσέληνο σε συνδυασμό με υποθαλάσσια κατολίσθηση που προκλήθηκε από την έκρηξη του Ανάκ Κρακατάου.
Προηγουμένως, η ΙΥΜΚΓ εξέδωσε προειδοποίηση για υψηλά κύματα στα νερά γύρω από το στενό. Ο παλιρροιογράφος για το τσουνάμι μέτρησε κύματα ύψους περίπου 90 εκατοστών στο Σεράνγκ και 30 εκατοστών στο Λαμπούνγκ, στην κορυφή της παλίρροιας ύψους 2 μέτρων.
Απώλειες
μικρογραφία|Ο χώρος στον οποίο πραγματοποιούταν η συναυλία, την επομένη. Το Ινδονησιακό Εθνικό Συμβούλιο για τη Διαχείριση Καταστροφών ανέφερε αρχικά 20 θανάτους και 165 τραυματισμούς. Την επόμενη ημέρα ο αριθμός είχε αναθεωρηθεί σε 43 θανάτους – 33 στο Παντεγκλάνγκ, 7 στο Νότιο Λαμπούνγκ και 3 στο Σεράνγκ, ενώ υπήρχαν επίσης 584 τραυματίες και 2 αγνοούμενοι. Οι περισσότεροι τραυματισμοί (491) καταγράφηκαν στο Παντεγκλάνγκ. Οι περιοχές του Παντεγκλάνγκ που επλήγησαν από το κύμα περιλαμβάνουν παραλίες που είναι δημοφιλείς τουριστικοί προορισμοί, όπως το Ταντζούνγκ Λεσούνγκ. Ο αριθμός των νεκρών αυξήθηκε στους 62 με 20 αγνοούμενους αργότερα εκείνη την ημέρα. Αναφέρθηκαν επίσης αγνοούμενα πρόσωπα που προέρχονταν από νησιά που ανήκουν στην επαρχία Παντεγκλάνγκ. Στις 13:00 τοπική ώρα (08:00 ώρα Ελλάδας/Κύπρου) της 23ης Δεκεμβρίου, ο ΙΕΟΑΚ είχε επιβεβαιώσει 168 θανάτους και 745 τραυματισμούς με 30 αγνοούμενους. Αργότερα ανέβηκε ακόμη περισσότερο.
Ανάμεσα στα θύματα ήταν ο Αά Τζίμι, Ινδονήσιος ηθοποιός, και μέλη των Seventeen. Ο μπασίστας και ο μάνατζέρ τους σκοτώθηκαν ενώ ο κιθαρίστας και ο ντράμερ βρέθηκαν νεκροί μερικές ώρες αργότερα. Ένα βίντεο που κυκλοφόρησε στο διαδίκτυο δείχνει το χώρο που έπαιζε το συγκρότημα να χτυπηθεί από το τσουνάμι στη μέση του σόου στο Ταντζούνγκ Λεσούνγκ, με αποτέλεσμα να καταρρεύσει και το κοινό να φύγει. Γκρουπ από την κρατική εταιρεία PLN και το Υπουργείο Αθλητισμού και Νεολαίας επλήγησαν επίσης από το τσουνάμι, με μερικά μέλη να πεθαίνουν, να παραμένουν αγνοούμενοι ή να τραυματίζονται. μικρογραφία|Φωτογραφία από τις έρευνες διάσωσης
Ζημιές
Περίπου 400 σπίτια στο Παντεγκλάνγκ που βρίσκονται κοντά στην ακτή κατέρρευσαν ή υπέστησαν σοβαρές ζημιές λόγω των κυμάτων. Εκτός από 9 ξενοδοχεία. 30 άλλα σπίτια στο νότιο Λαμπούνγκ είχαν επίσης καταστραφεί σε μεγάλο βαθμό. Ο δρόμος που συνδέει το Σεράνγκ και το Παντεγκλάνγκ κόπηκε.